Diari Oficial de la Generalitat Valenciana


Sumari del DOGV 8458, del 07-01-2019 (2018/12965)

RESOLUCIÓ de 21 de desembre de 2018, de la Direcció General d'Habitatge, Rehabilitació i Regeneració Urbana, d'ajudes convocades mitjançant Resolució de 5 de juliol de 2018, de la Conselleria d'Habitatge, Obres Públiques i Vertebració del Territori corresponents al Programa d'ajudes de lloguer d'habitatge per a l'exercici 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8458

Data del DOGV
:   07-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12007


Data del document
:   21-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 21 de desembre de 2018, de la Direcció General d'Habitatge, Rehabilitació i Regeneració Urbana, d'ajudes convocades mitjançant Resolució de 5 de juliol de 2018, de la Conselleria d'Habitatge, Obres Públiques i Vertebració del Territori corresponents al Programa d'ajudes de lloguer d'habitatge per a l'exercici 2018. [2018/12313]  
  
Vistes les sol·licituds presentades i els antecedents que consten en la Direcció General d'Habitatge, Rehabilitació i Regeneració Urbana, resulten els següents antecedents de fet:  
1. La Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes del Programa d'ajudes al lloguer d'habitatge i del Programa d'ajudes al lloguer per a joves va ser publicada en el Diari Oficial de la Generalitat Valenciana en data 10 de juliol de 2018 (DOGV 8335).  
La resolució es dicta d'acord amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves (DOGV 8327, 28.06.2018).  
2. D'acord amb el que s'estableix en l'apartat 4 de la Resolució de 5 de juliol de 2018, el termini per a presentar les sol·licituds es va fixar a partir de l'endemà de la publicació d'aquesta, és a dir, el dia 11 de juliol de 2018, i l'últim dia, el 6 d'agost de 2018.  
3. Segons va quedar establit en l'apartat 1 del punt nové de l'acta de l'òrgan col·legiat de data 10 de desembre de 2018, s'elaboraran dues propostes de resolució d'ajudes, una corresponent al Programa d'ajudes al lloguer d'habitatge i una altra corresponent al Programa d'ajudes al lloguer per a joves.  
4. De conformitat amb el que es disposa en la base onzena de la mencionada Ordre 5/2018, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar en data 30 d'octubre de 2018 en el portal de www.gva.es la llista provisional de sol·licituds, distingint entre les completes i les incompletes, així com el programa d'ajudes al qual s'acull la sol·licitud, amb indicació del mitjà perquè cada sol·licitant puga accedir a la informació relativa al motiu de la seua exclusió. A més, per a aquest últim cas es va establir un enllaç «Consulta la teua notificació» on s'indicava les objeccions a esmenar i/o motius d'incompliment. Així mateix, es va concedir un termini de 10 dies hàbils per a, si escau, formular al·legacions, completar o esmenar la sol·licitud i aportar la documentació necessària, el termini de la qual finalitzava el 14 de novembre de 2018.  
5. Després d'haver transcorregut el termini d'al·legacions, en el Programa d'ajudes al lloguer existeixen 15.083 sol·licituds presentades, incloses 244 duplicades o desistides, de les quals, tenint en compte el límit de crèdit existent i revisada la documentació presentada, existeixen 3.438 sol·licituds que han aportat la documentació completa, compleixen amb els requisits establits en l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves i es troben en disposició de ser ateses, tal com estableixen les bases que regulen la convocatòria.  
En aquest sentit, en relació amb les sol·licituds presentades, en la present Resolució es fa constar el nombre de sol·licituds presentades a data de la reunió de l'òrgan col·legiat, per tant s'inclouen les sol·licituds publicades en el llistat provisional, així com aquelles que s'han rebut en els serveis territorials amb posterioritat a la publicació del llistat provisional i que han sigut presentades en termini a través dels registres regulats en la Llei de procediment administratiu comú de les administracions públiques.  
6. La Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018 les ajudes del Programa d'ajudes al lloguer d'habitatge i del Programa d'ajudes al lloguer per a joves, en el seu apartat tercer regula el finançament d'aquestes, establint que l'import global màxim de les ajudes a concedir és de 59.117.303,00 euros, per als dos programes d'ajudes al lloguer, dels quals, els imports corresponents al Programa d'ajudes al lloguer són 01.731.069,00 euros finançats pel Ministeri de Foment i 4.809.000,00 euros a càrrec de la Generalitat Valenciana, per la qual cosa es té en compte aquest límit per a elaborar la present proposta de resolució, tot això en virtut del Conveni de col·laboració subscrit en data 1 d'agost de 2018 entre el Ministeri de Foment i la Comunitat Valenciana per a l'execució del Pla Estatal d'Habitatge 2018-2021.  
  
Fonaments de dret  
1. És competent per a resoldre el director general d'Habitatge, Rehabilitació i Regeneració Urbana, d'acord amb el que s'estableix en la Resolució de 2 de juliol de 2018, de la consellera d'Habitatge, Obres Públiques i Vertebració del Territori, sobre delegació de l'exercici de competències en determinats òrgans de la Conselleria.  
Vista l'Acta de data 10 de desembre de 2018, la Llei 39/2015, d'1 d'octubre, del procediment administratiu comú de les administracions públiques, i altra normativa aplicable, de manera necessària i pertinent, resolc:  
  
Primer  
Concedir amb càrrec a l'aplicació pressupostària 60.18.54.723.14.4 de la línia S8286000 d'ajudes al lloguer d'habitatge dels pressupostos de la Generalitat Valenciana 2018, les ajudes a càrrec de la Generalitat Valenciana sol·licitades per al Programa d'ajudes al lloguer d'habitatge convocades mitjançant la Resolució de 5 de juliol de 2018, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2018, per import de quatre milions huit-cents huit mil cinquanta-cinc euros amb trenta cèntims (4.808.055,30 ?) als 3.438 expedients corresponents a les persones o unitats de convivència, de les quals s'ha comprovat el compliment de les seues obligacions fiscals, tributàries i amb la Seguretat Social, que figuren en aquesta llista:  
De conformitat amb el que s'estableix en les bases regulades per l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per a l'abonament de la subvenció la part beneficiària haurà d'aportar la justificació del pagament del lloguer en el termini d'un mes a comptar des de l'endemà de la publicació de la resolució d'ajudes en el DOGV. Així mateix, la part beneficiària haurà d'assumir la resta d'obligacions i responsabilitats assenyalades en les esmentades bases.  
  
Segon  
Denegar 6.985 sol·licituds que es detallen a continuació, a causa de l'esgotament del finançament de la Generalitat Valenciana prevista per a 2018 en el marc del cofinançament amb el Ministeri de Foment, a les persones i unitats de convivència que figuren en la relació següent.  
  
No obstant això, una vegada es troben disponibles els crèdits transferits pel Ministeri de Foment, aquestes sol·licituds podran ser ateses amb càrrec a aquests fons fins a l'esgotament dels mateixos seguint l'ordre establit en el barem corresponent.  
  
  
Tercero  
Denegar 4.660 solicitudes de las personas o unidades de convivencia que se relacionan en el siguiente listado, por incumplimiento de los requisitos establecidos en las bases de la convocatoria, con indicación del medio para que cada solicitante pueda acceder a la información relativa al motivo de su exclusión a través del portal de www.gva.es, donde se establece un enlace «CONSULTA TU NOTIFICACIÓN» indicándose los motivos de denegación.  
  
Contra la present resolució de convocatòria d'ajudes, que posa fi a la via administrativa, es podrà interposar un recurs potestatiu de reposició, en el termini d'un mes comptat des de l'endemà de la seua publicació, d'acord amb el que es disposa en la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, en el termini de dos mesos a comptats des de l'endemà de la publicació, de conformitat amb el que s'estableix en la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de desembre de 2018.- El director general d'Habitatge, Rehabilitació i Regeneració Urbana: Rafael Francisco Briet Seguí.